**MEDICINSKA ŠKOLA DUBROVNIK**

**Upute za izradu završnog rada**

Sadržaj

[OPĆE ODREDBE I VREMENSKI OKVIRI 1](#_Toc26950271)

[DUŽNOSTI I PRAVA UČENIKA 2](#_Toc26950272)

[DUŽNOSTI I PRAVA MENTORA 3](#_Toc26950273)

[DUŽNOSTI I PRAVA RAZREDNIKA 3](#_Toc26950274)

[STRUKTURA RADA I TEHNIČKE ODREDNICE 4](#_Toc26950275)

[KOMPOZICIJA/DIJELOVI ZAVRŠNOG RADA: 4](#_Toc26950276)

[A) MEDICINSKE SESTRE I MEDICINSKI TEHNIČARI: 6](#_Toc26950277)

[B) FIZIOTERAPEUTI: 7](#_Toc26950278)

[C) FARMACEUTSKI TEHNIČARI 8](#_Toc26950279)

[D) MEDICINSKI KOZMETIČARI/KE: 9](#_Toc26950280)

[E) SANITARNI TEHNIČAR: 10](#_Toc26950281)

[TEHNIČKE ODREDNICE RADA: 13](#_Toc26950282)

[CITIRANJE 13](#_Toc26950283)

[IZVORI: 14](#_Toc26950284)

[MEDICINSKI I OPĆI PRIRUČNICI NA MREŽI: 14](#_Toc26950285)

[GRAMATIČKI I PRAVOPISNI PRIRUČNICI 14](#_Toc26950286)

# OPĆE ODREDBE I VREMENSKI OKVIRI

Izrada i obrada završnog rada uređena je zakonskim okvirom: *PRAVILNIK O IZRADBI I OBRANI ZAVRŠNOG RADA* (Narodnenovine, broj 118/09., od 30. rujna 2009.)

(DOSTUPAN NA: http://www.asoo.hr/UserDocsImages/Dokumenti/Pravilnik%20o%20izradbi%20i%20obrani%20zavrsnog%20rada.pdf)

**Završni rad uvjet je završetak strukovnog školovanja:**

Članak 3. Cilj je izradbe i obrane završnoga rada provjera, vrjednovanje i ocjenjivanje postignutih strukovnih, odnosno umjetničkih kompetencija učenika, stečenih obrazovanjem prema propisanim stručno-teorijskim i praktičnim dijelovima nastavnih planova i programa, čime stječu završnost u upisanome obrazovnom programu te uvjete za uključivanje na tržište rada.

Općenite odredbe:

* Tema se odabire u suradnji s nastavnicima struke – mentorima.
* Zdravstvene vježbe odvijaju se u zdravstvenim ustanovama; 70 sati tijekom drugog polugodišta pete godine u programu medicinskih sestara i tehničara (rad na radilištu, konzultacije i pisanje).
* Učenici teme za završni rad biraju do datuma objavljenog u **Vremeniku o izradbi i obrani završnog rada** koji će biti objavljen na mrežnim stranicama škole na početku svake školske godine, i na koji će razrednik uputiti učenike.
* Izradbom se može smatrati uradak kojim je učenik sudjelovao na izložbi inovatorskih radova u zemlji ili inozemstvu tijekom svoga srednjeg obrazovanja i uradak kojim je učenik osvojio prvo, drugo ili treće mjesto na državnome natjecanju iz strukovnih, odnosno umjetničkih predmeta, područja ili programa.
* Učenik mora doći pred prostoriju za obranu najmanje 30 minuta prije početka obrane svoga završnoga rada.
* Redoviti učenik ima pravo pristupiti obrani u dva roka bez obveze plaćanja troškova.
* Povjerenstvo za obranu imenuje ravnatelj škole.
* Učenici donose tri kopije rada: dvije za školu, jedna za sebe.

## DUŽNOSTI I PRAVA UČENIKA

Učenik je dužan:

- redovito pratiti novosti na oglasnoj ploči i mrežnim stranicama škole

- izabrati temu i javiti se mentoru do datuma određenog u Vremeniku izradbe i obrane završnog rada

- informirati se o općim uputama za izradbu i obranu završnog rada

- odgovorno pristupiti izradbi završnog rada

- pozorno slušati upute mentora za izradu završnog rada

- redovito se konzultirati s mentorom

- prilikom pisanja rada paziti na jezične i gramatičke zakonitosti hrvatskog jezika

- predati završni rad koji je ocijenjen u tajništvo škole na urudžbiranje u skladu s terminima objavljenim u Vremeniku izradbe i obrane završnog rada (neocijenjeni radovi neće se zaprimati).

Učenik ima pravo na:

- pravovremene, cjelovite i jasne informacije o rokovima i pravilima izradbe i obrane završnog rada

- najmanje tri konzultacije s mentorom, a prema potrebi i više (redovitost konzultacija može utjecati na ocjenu)

- pomoć i upute prilikom provedbe praktičnog dijela završnog rada

- pomoć i upute prilikom izradbe završnog rada u smislu tehničke izvedbe rada.

## DUŽNOSTI I PRAVA MENTORA

Mentor je dužan:

- do datuma određenog u Vremeniku izradbe i obrane završnog rada dostaviti popis tema za završni rad u tajništvo škole koje popis objavljuje na oglasnoj ploči

- popis tema i učenika dostaviti razredniku najkasnije 7 dana nakon izbora tema

- odrediti termin primanja učenika za prijavu teme za završni rad u skladu s Vremenikom izradbe i obrane završnog rada

- odrediti i na oglasnoj ploči objaviti najmanje tri termina održavanja konzultacija u prostorima škole

- pratiti učenika na praktičnom dijelu izradbe završnog rada

- dati upute i pomoći učeniku u tehničkoj izradi završnog rada.

Mentor ima pravo:

- odbiti završni rad ako ga učenik preda nakon roka

- ocijeniti nižom ocjenom završni rad ako učenik i nakon konzultacija nije popravio pogreške

- ne primiti na pregled završni rad koji je predan nakon zadnjeg termina konzultacija, odnosno ocijeniti ga onakvoga kakav je predan.

## DUŽNOSTI I PRAVA RAZREDNIKA

Razrednik je dužan:

- nakon objave Vremenika o izradbi i obrani završnog rada s istim upoznati učenike

- uputiti učenike da prate obavijesti na oglasnoj ploči i mrežnoj stranici škole

- povremeno podsjetiti učenike na njihove obveze i prava u vezi izradbe i obrane završnog rada

- nakon što mentori dostave popis učenika s odabranim temama popis priložiti u Zapisnik o izradbi i obrani završnog rada u tajništvu škole

- u skladu sa svojim mogućnostima dati upute i pomoći učeniku u tehničkoj izradi završnog rada

- pripremiti i voditi Zapisnik o izradbi i obrani završnog rada

- prisustvovati obrani završnog rada

- podatke o izradbi i obrani završnog rada upisati u e-Maticu te izdati Svjedodžbu o završnom ispitu.

Razrednik ima pravo:

- biti oslobođen svih dužnosti koje gore nisu navedene i onih koje pripadaju mentoru.

# STRUKTURA RADA I TEHNIČKE ODREDNICE

## KOMPOZICIJA/DIJELOVI ZAVRŠNOG RADA:

1. NASLOVNICA

2. SADRŽAJ

3. EVIDENCIJSKI LIST

4. SAŽETAK

5. UVOD

6. **RAZRADBA TEME** – ovisi o smjeru

7. **ELABORAT S PRIKAZOM SLUČAJA -** ovisi o smjeru

8. ZAKLJUČAK

9. POPIS LITERATURE, 9. 1 Popis tablica i 9. 2 Popis slika

10. PRILOZI: 10. 1 List za konzultacije, 10. 2 List za ocjenu, 10. 3 PP prezentacija

**NAPOMENA**: Učenici svih smjerova slijede iste/gore navedene točke (imaju iste dijelove završnog rada), izuzev točke 6 i 7 čija struktura ovisi o smjeru koji učenik pohađa što će biti detaljno izloženo dalje u dokumentu.

**Smjer medicinskih kozmetičara/ki** List za konzultacije ispunit će na vježbama u školi.

1. **NASLOVNICA:**

Koristite OBRAZAC dostupan na mrežnim stranicama škole! Nalazi se pod: DOKUMENTI > ZAVRŠNI RAD

1. **SADRŽAJ:**

Imati naslove i podnaslove. **(**Koristiti Table of Contents u Wordu:WORD > REFERENCES >TABLE OF CONTENTS (Vidi na: YouTube: How to make table of contents <https://www.youtube.com/watch?v=ycOzP0x9g1w>)

1. **SAŽETAK:**

Sažetak je prikaz onoga o čemu se u radu radi. Treba biti sažet i jasan; optimalno je 250 riječi, ne više od 400. Oblikovati u tri dijela: a) uvod (odgovoriti na pitanje o čemu je u radu riječ; navesti temu i hipotezu, a zatim cilj samog rada) b) središnji dio (navesti što ste radili i kako: metode, materijale i rezultate (najvažniji su rezultati!)) c) zaključak (navesti što se može zaključiti iz rezultata odgovor na cilj).

Prvo napisati naslov rada, zatim ispod njega riječ sažetak, a onda sam tekst sažetka. Ispod teksta sažetka nabrojiti **ključne riječi!** Ključne riječi su ključni pojmovi (uopćeni) koji se najčešće javljaju u tekstu, tj. koji su tema rada i vezani su uz nju (ključni pojmovi kojima se rad bavi). Izdvaja se **do pet** ključnih riječi, primjerice:

**Ključne riječi: sestrinstvo, njega bolesnika, bolest štitnjače**

1. **UVOD I ZAKLJUČAK:**

Prva stranica koja se numerira u radu je ona na kojoj je poglavlje Uvod. Uvod i zaključak ne trebaju biti dugi. Pišu se na posljednji, kada smo gotovi s ostatkom rada.

1. U uvodu počnite općenito i idite prema specifičnom: što se zna o temi i zašto je zanimljiva (širi kontekst), zatim što rad istražuje i na koji način te koji je doprinos samo rada - elaborata). Naslovite ga: **Uvod**!
2. U zaključku osvrnite se na cjelokupan rad i ponovite zaključke; počnite specifično, a završite općenito. (Ponovite i navedite zaključke i rezultate koje ste ranije detaljno izložili). Naslovite ga: **Zaključak**!
3. **RAZRADBA**

Potrebno je prije elaborata tj. specifičnog slučaja koji patite objasniti teorijsku pozadinu zadane teme! Radite prema dogovorenim i ustaljenim koracima!

Na samom početku potrebno je logično i sistematično podijeliti sadržaj o kojemu ćete govoriti (rasporediti naslove i podnaslove). Struktura V. i VI. dijela rada (naslovi i podnaslovi) ovisi o vašoj temi, **stoga ih je potrebno dogovoriti na konzultacijama s mentorom.**

### A) MEDICINSKE SESTRE I MEDICINSKI TEHNIČARI:

Prvo je potrebno teorijski obraditi bolest ili zahvat o kojem govorite (prema dolje navedenim točkama). Navedene podjele shvatite (i preuzmite) kao podnaslove unutar vašeg rada, nadnaslov je, recimo, *Zadaci medicinske sestre/tehničara u njezi bolesnika s bolesti štitnjače.*

**V. Bolest**

a) Naziv bolesti i definicija dijagnoze

b) Etiologija bolesti (rizični čimbenici, prevencija)

c) Klinička slika

d) Komplikacije

d) Dijagnostički postupci

e) Terapijski postupci

g) Rehabilitacija

**Sestrinska procjena stanja**

a) Plan njege (aktualni i mogući problemi, specifičnosti u zdravstvenoj njezi s naznakama zadataka medicinske sestre u procesu liječenja)

b) Zdravstveni odgoj bolesnika.

1. **Elaborat s prikazom slučajem:**

**Potrebno je konzultirati se s mentorom u koncipiranju ovog dijela rada.**

a) Opis slučaja

b) Prikupljanje podataka (intervju, promatranje, mjerenja, analiza dokumenata)

c) Sudjelovanje u provedbi planirane zdravstvene njege

d) Sudjelovanje u vođenju sestrinske dokumentacije (liste praćenja – temperaturna lista, prilažu se Završnom radu u PRILOZIMA).

### B) FIZIOTERAPEUTI:

Potrebno je logično i sistematično podijeliti sadržaj o kojemu. Struktura središnjeg dijela ovisi o vašoj temi, stoga je potrebno dogovoriti s mentorom.

Nakon uvoda prvo predstavite stanje/bolest/ozljedu općenito tj. opišite organ, definirajte stanje/bolest/ozljedu, navedite kako se postavlja dijagnoza i kakva se terapija propisuje (smjer navođenja je od općeg prema pojedinačnom). Zatim je potrebno prikazati slučaj te prikazati fizioterapeutske postupke.

Okvirno predlažemo sljedeću podjelu središnjeg dijela rada:

1. Opis stanja/bolesti: opisati organ, bolest ili stanje, dijagnozu i terapiju; općenito
2. Prikaz slučaja (fizioterapijska procjena, fizioterapijska dijagnoza, plan i cilj fizioterapije)
3. Fizioterapijski postupci (prikaz vježbi).

*PRIMJERI STRUKTURE RADA:  
Primjer 1*. Naslov rada je ***Fizioterapija kod skolioza***

1. UVOD

2. SKOLIOZA

2. 1 Kralježnica[[1]](#footnote-1)

2.2. Podjela skolioza

2.3 Dijagnoza

3. PRIKAZ SLUČAJA

3.1 Fizioterapijska procjena

3.2 Fizioterapijska dijagnoza

3.3 Plan fizioterapiji

3.4 Cilj fizioterapije

4. FIZIOTERAPIJSKI POSTUPCI

4.1 Prikaz vježbi)

5. ZAKLJUČAK

*Primjer 2.* Naslov rada je ***Fizioterapija kod akutnog infarkta miokarda***

1. UVOD

2. INFARKT MIOKARDA

2.1 Građa srca

2.2 Dijagnoza i terapija

3. PRIKAZ SLUČAJA

3.1 Fizioterapijska procjena

3.2 Fizioterapijska dijagnoza

3.3 Plan fizioterapije

3.4 Cilj fizioterapije

4. REHABILITACIJA BOLESNIKA S AKUTNIM INFARKTOM MIOKARDA

4. 1 Faze medicinske rehabilitacije

4.2. Kineziterapija

5. ZAKLJUČAK

*Primjer 3.* Naslov rada je ***Fizioterapija u sportu.***

1. UVOD

2. OZLJEDE I OŠTEĆENJA U SPORTU

2.1 Podjela sportskih ozljeda,

2.2 Uzroci ozljeda u sportu

2.3 Rehabilitacija sportskih ozljeda,

2.4 Prevencija ozljeda

3. RAPTURA AHILOVE TETIVE

3.1 Anatomske osobitosti Ahilove tetive

3.1 Definicija puknuća Ahilove tetive

3.3 Podložnost ozljedi)

4. PRIKAZ SLUČAJA

4.1 Rehabilitacija (cilj)

4.2 Krioterapija

4.3 Kineziterapija

4.4 Magnetoterapija

5. ZAKLJUČAK.

### C) FARMACEUTSKI TEHNIČARI

Potrebno je logično i sistematično podijeliti sadržaj. Struktura središnjeg dijela rada ovisi o vašoj temi, stoga ih je potrebno dogovoriti s mentorom.

Također, potrebno je u izlaganju teme ići od općeg prema pojedinačnom.

Predlažemo dvodijelnu podjelu u kojoj ćete prvo opisati vaš predmet (čajevi, dermatitis i sl.), a potom ćete opisati njegovu primjenu.

*PRIMJERI STRUKTURE RADA*

*Primjer 1*. Naslov rada ***Dermatitis***

1. UVOD

2. DERMATITIS

2.1 Atopijski dermatitis

2.2 Kontaktni dermatitis

2.2.1 Kontaktni nealergijski dermatitis

2.2.2 Kontaktni alergijski dermatitis

2.3 Fotodermatitis

2.4 Seboreični dermatitis

3. PRIMJENA KOZMETIČKIH SREDSTAVA U LIJEČENJU DERMATITISA

3.1 A-Derma Exomega

3.2 Eucerin

3.3 Mustela

3.4 Avene

3.5 Bioderma

3.6 Uriage

3.7 Bayer

4. ZAKLJUČAK

*Primjer 2.* Naslov rada: ***Eterična ulja kao sredstva za smirenje***

1. UVOD

2. ETERIČNA ULJA

2.1 Način dobivanja e.u.

2.2 Skladištenje e.u.

2.3 Kemijski sastav e.u.

2.4 Botanička svojstva e.u.

2.5 Način upotrebe e.u.

2.6 Podjela e.u.

3. ETERIČNA ULJA ZA SMIRENJE

3.1 Lavanda

3.2 Matičnjak

2.3 Menta

3.4 Valerijana

3.5 Gospina trava

3. ZAKLJUČAK

### D) MEDICINSKI KOZMETIČARI/KE:

Potrebno je logično i sistematično podijeliti sadržaj o kojemu govorite. Struktura V. i VI. dijela rada (naslovi i podnaslovi) ovise o vašoj temi, stoga ih je potrebno dogovoriti s mentorom.

Predlažemo trodijelnu strukturu u kojoj ćete prvo opisati organ/dio tijela o kojemu govorite, zatim specifični problem kojim se bavite, a zatim opisati postupke i metode kojima ćete tretirati promatrano stanje.

Možete priložiti fotografije postupaka koje ste sami izradili.

*PRIMJERI STRUKTURE RADA:*

Primjer 1. NASLOV RADA: ***Masaža lica***

1. UVOD

2. KOŽA

2.1. Tipovi kože

2. MASAŽA LICA

2.1. Cilj masaže lica

2.2. Vrste m.l.,

2.2.1 Cilj japanska masaže,

2.2.2 Cilj masaže lica i vrata,

2.2.3 Cilj klasične masaže,

2.2.4 Cilj Shiseido masaže lica,

2.2.5 Cilj medicinske masaže lica

3. METODE I POSTUPCI

3.1 Postupak japanske masaže,

3.2 Postupak masaže lica i vrata

3.3 Postupak Shiseido masaže)

4. ZAKLJUČAK

### E) SANITARNI TEHNIČAR:

Potrebno je logično i sistematično podijeliti sadržaj. Struktura središnjeg dijela rada (naslovi i podnaslovi) ovisi o vašoj temi, stoga ih je potrebno dogovoriti s mentorom.

Također, potrebno je u izlaganju teme ići od općeg prema pojedinačnom.

Predlažemo trodijelnu strukturu. Prvo je potrebno predstaviti nametnika ili temu, zatim opisati postupke deratizacije/dezinfekcije te na kraju iznijeti konkretan primjer na kojem ste radili (ako postoji). Zaključku treba prethoditi poglavlje **Rasprava** u kojem ćete komentirati metode i postupke te iznijeti svoje mišljenje.

U Prilozima je obavezno priložiti propise koji reguliraju način obavljanja djelatnosti koja je u radu opisana, recimo dezinfekcije i sl. (primjerice, *Pravilnik o načinu provedbe obvezatne dezinfekcije, dezinsekcije i deratizacije* NN 35/2007).

*PRIMJERI STRUKTURE RADA:*

*Primjer 1.* naslov rada: ***Metode suzbijanja glodavaca***

1. UVOD

2. GLODAVCI

2.1. Obilježja glodavaca,

2.2 Biologija i zdravstveni značaj

2. DERATIZACIJA

2.1 Cilj deratizacije,

2.2 Metode deratizacije i lokacije

2.3 Ispravljanje pogrešaka

2.3 Izlaganje zatvorenih meka ili mamaca

2.4 Deratizacija naseljenih mjesta

2.5 Propisi

3. DERATIZACIJA BOGIŠIĆEVA PARKA

3.1 Rezultati

4. RASPRAVA

5. ZAKLJUČAK

*Primjer 2.* Naslov rada: ***Suzbijanje štakora u stambenim objektima***

1. UVOD

2. ŠTAKORI

2.1. Obilježja štakora

2.2 Biologija i zdravstveni značaj

2.2.1 Hrana i prehrambene navike štakora

2.2.2 Glodanje

2.2.3 Razmnožavanje i plodnost štakora

2.2.4. Hijerarhijski ustroj štakora

2.2.4. Osjetila i kretanje u prostoru

2.2.5 Zdravstveni značaj štakora

2.3. Crni štakor

2.4 Sivi štakor

3. METODE SUZBIJANJA ŠTAKORA

3.1 Preventivne metode

3.2 Biološke metode uništavanja glodavaca

3.3. Mehaničke metode suzbijanja glodavaca

3.4 Kemijske metode suzbijanja glodavaca

3.5 Meke ili mamci

3.5.1 Izlaganje zatvorenih meka ili mamaca

3. 6 Deratizacija naseljenog mjesta

4. RASPRAVA

5. ZAKLJUČAK

1. **LITERATURA:**

OBAVEZNO JE KORIŠTENJE NAJMANJE DVA KNJIŽNA IZVORA (enciklopedija, udžbenik, leksikon itd...)

Više načina citiranja literature uvriježilo se u hrvatskoj znanstvenoj praksi. Odaberite jedan i budite dosljedni u njegovoj primjeni!

1. **Vankuverski način**

KNJIGA: Prezime, Inicijal imena. Naziv knjige. Izdanje. Izdavač: Grad izdavanja; Godina izdavanja (obratiti pažnju na interpunkcije) npr.: Prlić, N. Zdravstvena njega. XI izd. Školska knjiga: Zagreb; 2008.

MREŽNI IZVORI: autor, naslov, zatim cijeli link, uz naznaku datuma kada ste pristupili, npr.: http://www.zvu.hr/studij/ses/ses.htm (pristupljeno 2014-09-24)

STRUČNI ČLANAK:Matulić T. Identitet, profesija i etika sestrinstva. Sestrinski edukacijski magazin 2010:7(1)

1. **Hrvatski pravopis:**

KNJIGE: Prezime, Ime. Godina izdanja. Naslov. Izdavač. Mjesto izdanja.

ČLANCI: Prezime, Ime. Godina. Naslov. Naziv časopisa Broj časopisa. Stranice.

MREŽNI IZVORI: Prezime, Ime. Naslov. Mjesto. Mrežna adresa (pristupljeno: datum)

**Vidi na: http://pravopis.hr/pravilo/bibliografske-jedinice/87/**

**PAZITE!**

**NI U KOJEM SLUČAJU NIJE DOPUŠTENO KOPIRANJE CJELOVITIH REČENICA I DIJELOVA TEKSTA, PREUZIMANJE SLIKA I TABLICA BEZ NAVOĐENJA IZVORA!**

Takav postupak smatra se kršenjem autorskih prava i kažnjiv je zakonom!

**POPISI SLIKA I TABLICA:**

1. POPIS SLIKA: Sam naziv slike napišemo ispod nje (Slika 1. ili Slika 1. Bolesnik u bolnici), a na posebnoj stranici: Popis slika navedemo njen cjelokupan opis. Slike se nižu redom pojavljivanja:

Slika 1: Bolesnik u bolnici, autor: Pero Perić

Slika 2: Prikaz srca, preuzeto s: www.wikipedia.org (3.12. 2001.)

1. POPIS TABLICA: Naziv tablice napišemo poviše nje (Tablica 1 ili Tablica 1: Prehrana bolesnika, a na posebnoj stranici navedemo njen cjelokupan opis redom pojavljivanja u radu:

Tablica 1: Prehrana bolesnika, autor: Pero Perić.

Tablica 2: Temperatura, preuzeto s: www.wikipedia.org (3.12. 2001.)

1. PRILOZI

List za konzultacije nalazi se na stranicama škole.

List za ocjenu i mišljenje nalazi se na stranicama škole

## TEHNIČKE ODREDNICE RADA:

* **Font: Times New Roman 12 (14 za naslove, 12 podnaslove i „bold”); prored: 1, 5**

HOME>FONT I HOME>PARAGRAPH>LINE SPACING

* Između svakog naslova i podnaslova stavlja se 1 red razmaka.
* Margine (rubove) u radu treba postaviti na sljedeći način: lijeva margina  3,0 cm (zbog uveza) desna, gornja i donja margina  2,5 cm

LAYOUT>MARGINS>CUSTOM

* Tekst mora biti poravnat s marginama. HOME>PARAGRAPH>ALIGNMENT>JUSTIFIED
* Numeriranje stranica započinje s poglavljem Uvod , tako da je prva stranica Uvoda ujedno i prva numerirana stranica rada.
* Stranice se označavaju brojevima dolje desno (kontinuirano od prve do posljednje). INSERT>HEADER&FOOTER>PAGE NUMBER
* **Nazivi i opisi slika uvijek se pišu ISPOD slike, a nazivi i opisi tablica IZNAD tablice.**

## CITIRANJE

Kada citirate dijelove teksta (unutar vašega teksta), pišete ih u navodnicima ili kurzivu (nikako oboje!). Kad navedete citat potrebno je navesti izvor **:**

Primjerice, *Biti ili ne biti, to je pitanje* (Shakespeare, 1987: 43) (AUTOR, GODINA IZDANJA: STRANICA NA KOJOJ SE CITAT NALAZI)

Možete koristiti i bilješke - *footnote* (REFERENCES > FOOTNOTES)

## IZVORI

**OBAVEZNO JE KORIŠTENJE NAJMANJE DVA KNJIŽNA IZVORA (knjige, enciklopedija, udžbenik, leksikon itd...)**

Koristite pouzdane izvore! Nepotpisani članci na raznim portalima nikako nisu pouzdani izvori! Pouzdani su oni izvori koje uređuje ih institucija, autori su potpisani, mrežna stranica zaštićena.

### MEDICINSKI I OPĆI PRIRUČNICI NA MREŽI:

http://medicinski.lzmk.hr/ Medicinski leksikon

http://www.enciklopedija.hr/ Hrvatska enciklopedija

http://proleksis.lzmk.hr/ Proleksis enciklopedija

https://hrcak.srce.hr/ Hrčak – portal znanstvenih radova Republike Hrvatske

### GRAMATIČKI I PRAVOPISNI PRIRUČNICI

https://ispravi.me/ Hrvatski akademski spelling checker

http://pravopis.hr/ Hrvatski pravopis

LITERATURA:

Pravilnika o izradbi i obrani završnoga rada (Narodnenovine, broj 118/09., od 30. rujna 2009.)

*Upute za izradu završnog rada,* Medicinska škola Varaždin DOSTUPNO NA: http://www.medskvz.org/web/zavrsni-radovi/

1. Poglavlje Kralježnica može stajati samostalno pod br. 2, onda bi br. 3 bila Skolioza [↑](#footnote-ref-1)